cyanic-selkie/wikianc huggingface dataset:
Gråmåser
Mens grå- og sildemåse f.eks. betraktes som «gode arter» i Norge (Larus argentatus resp. Larus fuscus), kan man også rettferdiggjøre å regne dem som underarter av den samme arten (Larus fuscus argentatus resp. Larus fuscus fuscus). Grunnen er at de norske populasjonene av grå- og sildemåse ikke blander seg, dvs. at paringer mellom grå- og sildemåser forekommer svært sjelden. Likevel kan det potensielt skje genflyt mellom de norske grå- og sildemåsene, om enn rundt Nordpolen og ikke i Norge: Sildemåsa (L. f. fuscus) står i fruktbar kontakt med flere populasjoner som forekommer øst for dens utbredelsesområde. Disse går ofte under de vitenskapelige underartsnavnene L. f. heuglini (fra Kola-halvøya og østover) og L. f. taimyrensis (i det sentrale Nord-Sibir). Den sistnevnte opprettholder i det nordøstlige Sibir genflyt med formen vegae, som ofte regnes til gråmåsene (dvs. L. a. vegae). Den sistnevnte utveksler på sin side gener gener på tvers av Beringstredet med underarten amerikagråmåse (L. [a.?] smithsonianus) i det nordlige Nord-Amerika og med eskimomåsa (L. [a.?] glaucoides) på de kanadiske ishavsøyene.
Dette ble lenge sett på som et av de best undersøkte eksemplene på en såkalt ringart: Artens populasjoner danner en ring eller kjede med genflyt mellom nabopopulasjonene («kjedens ledd»), men ringen er avbrutt ett sted, dvs. «sluttleddene» er ufruktbare med hverandre. Nyere forskning har imidlertid vist at det ikke skjer noe (eller i hvert fall ikke mye) genflyt mellom L. a. argentatus og amerikagråmåsa. Hvis dette betyr at genflyt mellom disse populasjonene ikke lenger er mulig, er det strengt tatt ikke snakk om noen ringart likevel. På den andre siden holder sildemåsa på å utvide sitt utbredelsesområde vestover, slik at ringarten kan bli en realitet på denne måten.
De resterende ni (?) artene utgjør så å si flere blindveier fra ringen som dannes av grå-, grønlands- og sildemåse:
Av de norske hekkefuglene hører gråmåse, sildemåse og svartbak til gråmåsegruppen. Det samme gjelder for grønlands- og polarmåse, som jevnlig observeres ved de norske kystene.
Departementsråd
Departementsråd er den øverste faste embedsmannen i et norsk departement. En departementsråd er direkte underlagt sjefen for departementet, som er en statsråd. Departementsrådens oppgave er å være administrativ sjef for departement og ministerens nærmeste administrative rådgiver.
Ved Statsministerens kontor kalles stillingen siden 2001 regjeringsråd (departementsråd 1987-2001), i Utenriksdepartementet utenriksråd, i Finansdepartementet finansråd og i Forsvarsdepartementet forsvarsråd. Regjeringsråden er statsrådets og regjeringens sekretær, fremste administrative rådgiver for statsministeren og Regjeringen, og administrativ sjef for Statsministerens kontor.
Utenriksrådembetet ble opprettet i 1922. 8. mai 1945 ble det ansatt forhåndsutpekte koordinatorer i departementene, som ble gitt tittelen rådmann. Deres funksjonstid utløp 13. desember 1945. Senere er deres funksjon overtatt av departementsråder. Finansrådembetet og forsvarsrådembetet ble opprettet i 1952.
Departementsrådene i Norge har lunsj sammen hver onsdag.
Adriano Galliani
Adriano Galliani (født 30. juli 1944 i Monza, Lombardia, Italia) er visepresident i Milan. Som en av de tiltalte i dommerskandalen kjent som Calciopoli trakk han seg fra Lega Nazionale Professionisti og organiseringen av ligaen 22. juni 2006. Han var siden han ble president i LNP 2001 blitt kritisert for å ha interessekonflikter.
I 1979 dannet han Mediaset-kanalen Canale 5 sammen med Silvio Berlusconi.
Tesaurus
En tesaurus er innen dokumentasjonsvitenskapen et kontrollert vokabular der medlemmene står i visse relasjoner til hverandre.
Ordene kan for eksempel være synonymer, antonymer eller hypo- eller hyperonymer, det vil si ha samme, motsatt, under- eller overordnet betydning. De kan også være settet av alle termene i et visst fagområde, settet av alle ordene i en viss tekst (for eksempel Bibelen).
Ordet er lånt inn i norsk via latin, og kommer fra gresk der det betyr «skatt» eller «skattkammer».
Wikipedia på baskisk
Wikipedia på baskisk er den baskiskspråklige versjonen av Wikipedia. Per 31. august 2011 hadde Wikipedia på baskisk 104 000 artikler.
Tennis under Panamerikanske leker 1955
Tennis under Panamerikanske leker 1955. Tennis var med som en av sytten sporter i de andre Panamerikanske leker 1955 som ble arrangert i Mexico by i Mexico fra 12. til 26. mars. Det var single- og doubleturneringer for både menn og damer og en mixdoubleturnering.
Wikipedia på aserbajdsjansk
Wikipedia på aserbajdsjansk (aserbajdsjansk: Azərbaycan Vikipediya) er den aserbajdsjanske versjonen av Wikipedia, etablert i desember 2004. Den 4. januar 2008 hadde Wikipedia på aserbajdsjansk 19 327 artikler og 2 454 brukere, og er nummer 51 i antall artikler.
Aeronautical Information Publication
Aeronautical Information Publication (AIP) er definert av ICAO som en publikasjon utgitt av, eller med tillatelse av, gjeldende statlig eller nasjonal myndighet og inneholdende luftfartsinformasjon av varig natur som er viktige for flytrafikk. De er utformet slik at de fungerer som en manual som inneholder en grundig redegjørelse for regler, prosedyrer og annen informasjon av viktighet for flytrafikk i landet som omtales. De er vanligvis utstedt av eller på vegne av den sivile luftfartsadministrasjonen.
Struktur og innhold i dokumentet er standardisert etter internasjonale avtaler via ICAO. AIP-er består normalt av tre deler, – GEN (general), ENR (en route) og AD (aerodrome). Dokumentet inneholder kart; flesteparten av disse er i AD seksjonen hvor alle offentlige flyplasser beskrives med detaljer og kartblad.
AIP-er blir holdt løpende oppdatert via revisjoner som publiseres fortløpende. Endringer blir publisert etter en rotasjon kjent som AIRAC (Aeronautical Information Regulation And Control), hvor det blir publisert en oppdatering per 28 dager. Dette omtales som Single AIRAC. Publiseringer innenfor 56 dager omtales som Double AIRAC. Disse publiseringene skal være mottatt i god tid forut for endringer slik at brukere av slike luftfartsdata kan oppdatere sine flight management systems (FMS) i god tid før endringene blir gjennomført. Mindre viktige endringer kan publiseres utenfor den normale rotasjonen.
I enkelte land er AIP-er uformelt omtalt som Airman's Manual og som Air Pilot.
Caspar Joseph Brambach
Caspar Joseph Brambach (født 14. juli 1833 i Oberdollendorf, død 20. juni 1902 i Bonn) var en berømt tysk dirigent og komponist. Brambach var elev av Ferdinand Hiller ved konservatoriet i Köln.
Choueifat
Choueifat er en liten drusisk by i Libanon, rett ved hovedstaden Beiruts sørgrense.
Domenico Sarro
Domenico Natale Sarro (også Sarri hhv. Sarra, født 24. desember 1679 i Trani, død 26. april 1744 i Napoli) var en italiensk komponist innen den napolitanske skole.
I 1720 ble Sarro lovet to viktige musikkposter så snart de ble ledige: posten som byen Napolis kapellmester, som han fikk etter Gaetano Grecos død i 1728 og posten som visekapellmester ved det napolitanske hoffet i oktober 1725. Etter forgjengeren Francesco Mancinis død, ble han i 1737 utnevnt til hoffkapellmester. En av Sarros siste arbeidsoppgaver var å skrive musikk til Achille in Sciro, operaen som skulle oppføres under den offisielle åpningen av Teatro San Carlo. Etter hans siste opera Ezio (1741) skrev han ikke lengre musikk av betydning.
Lindy Remigino
Lindy John Remigino (født 3. juni 1931 i Elmhurst i Queens i New York, død 11. juli 2018 i Newington) var en amerikansk friidrettsutøver. Under OL 1952 i Helsingfors ble han dobbelt olympisk mester.
At Remigino i det hele tatt kvalifiserte seg til OL, kom som en overraskelse. Tidligere år hadde han bare avstedkommet middels sterke resultater, men under uttaksstevnet kom han på andreplass.
100 meter-finalen på Olympiastadion ble en av lekenes mest spennende øvelser. Samtlige seks løpere passerte mållinjen på tider mellom 10,4 og 10,5 sekunder. Først trodde man at jamaicaneren Herb McKenley hadde vunnet, men etter målfoto ble Remigino utropt til vinner. Senere vant Remigino nok en gullmedalje med det amerikanske stafettlaget.
Tea Palić
Hun debuterte i verdenscupen i alpint 4. januar 2009, men har aldri plassert seg blant de 30 beste i noe verdenscuprenn.
Palić deltok for Kroatia under Vinter-OL 2010 og oppnådde en 36.-plass i storslalåm.
Magnus Reneflot
Jan Magnus Reneflot (født 23. august 1956) er en norsk naturfotograf, bosatt i Ski utenfor Oslo.
Yrkesmessig har han bakgrunn fra Kodak Norge, der han arbeidet i 28 år. Jobbet blant annet som mellomleder for Kodaks filmlaboratorium og på kundeservice.
Reneflot er kjent for sine særegne, halvabstrakte bilder, med motiver hentet fra naturen. Han arbeider både med stillbilder og video. Han har laget bildeprogrammer og kortfilmer, og samarbeidet med kjente musikere som Knut Reiersrud og Terje Isungset. I 2017 fikk han endelig gitt ut sin første bok " Fotorefleksjoner" som for det meste inneholder bilder fra kortreiste naturopplevelser.
Hans bilder er publisert i en rekke bøker. Han har hatt separatutstillinger og deltatt på kollektivutstillinger. Han har en rekke premierte bilder fra fotokonkurranser, som 2. premie og sølv i Nikons internasjonale fotokonkurranse i 2003
Reneflot er med i foreningen Norske Naturfotografer, hvor han også har vært leder (2010). I 2017 ble han tildelt æresmedlemskap for sitt arbeid for foreningen. Han er også aktiv i Oslo Naturfoto og i BioFoto - der han er æresmedlem. Han er tilknyttet bildebyrået Samfoto.
Reneflot er daglig leder i Norsk NaturfotoFestival AS som er den største festival i sitt slag i Norden. Den ble første gang arrangert i 2014. Gründere for festivalen var Magnus Reneflot og Kjell Sigurd Strandenæs. Foreningene Biofoto og Norske Naturfotografer er eiere av festivalen.
Júlio Ferreira
Júlio Ferreira (født 29. april 1994) er en portugisisk taekwondoutøver. Han tok gull i Junior-EM i taekwondo 2012 og EM i taekwondo 2016. Under Europalekene 2015 tok han bronsemedaljen etter å ha vunnet bronsefinalen mot norske Richard Ordemann. Hans beste resultat i verdensmesterskapet i taekwondo er en femteplass fra 2015.
Marerittet
Marerittet (på svensk Mardrömmen) er en norsk-svensk miniserie som ble sendt på NRK i 1989 og på SVT2 i 1990. Serien handlet om ekteparet Nils og Eva som var på fottur på et lite sted i Nord-Norge. Der ble de høyst ufrivillig viklet inn i noe alvorlig som hadde forgreininger langt utenfor det lille tettstedet. De ble utsatt for både trusler, utpressing og vold og forsøkte desperat å unslippe, men den eneste eneste veien bort derfra var med båt. Hovedrollene ble spilt av Kjersti Holmen og Tomas von Brömssen. Regi var ved Bo Hermansson. Musikken var ved Egil Monn-Iversen.
Om serien
Opptakene ble gjort på Mærvoll, Vestvågøy i løpet av fire uker sommeren 1989.
Serien hadde høye seertall, men ble dårlig mottatt av TV-anmelderne. Enkelte seere fra Nord-Norge mente i tillegg at befolkningen i landsdelen ble fremstilt på en negativ måte. Tromsø-advokat Knut Skjærgård og turistspromotør for Lofoten, Karsten Berg, var særlig krass i sin kritikk overfor NRK og truet med politianmeldelser med henvisning til Grunnlovens beskyttelse mot hets overfor folkegrupper.
Mottakelse
Serien ble ikke den suksessen NRK hadde regnet med og både kritikerne og store deler av seerne mislikte serien. Det reiste seg også kritiske røster fra Nord-Norge som mente at landsdelen og beboerne ble uthengt.
Raúl Martínez (taekwondo)
Raúl Martínez (født 27. juni 1991) er en spansk taekwondoutøver.
Han representerte Spania under Sommer-OL 2020 i Tokyo, hvor han ble utslått i første runde.
Marerittet
Mottakelse
Seertall og karakter Serien hadde høye seertall og siste episode ble sett av så mye som 62% av befolkningen, noe som tilsvarer omtrent 2 millioner seere. VGs lesere gav imidlertid lave karakterer: Første episode fikk karakteren 3,3 (av 5), andre episode 3,1, tredje 2,9 og siste episode kun 2,8. Det som var noe uvanlig var at seertallene økte for hver episode samtidig som karakteren dalte.
Kjell Roland
Kjell Roland (født 9. juni 1953) er en norsk sosialøkonom og en tidlig daglig leder i Statens investeringsfond for utviklingsland, Norfund. Han er av stifterne av analyseselskapet ECON i 1986. Han er også nestleder i gruveselskapet Nordic Mining.
Michael Kimmel
Michael Scott Kimmel (født 1951) er en amerikansk sosiolog og mannsforsker. Han har siden 1980-tallet vært en av verdens mest innflytelsesrike og siterte forskere på menn og maskulinitet, og er blant verdens mest siterte nålevende sosiologer.
Han er «fremragende professor» (distinguished professor) i sosiologi ved State University of New York at Stony Brook i New York og har vært redaktør for tidsskriftet Men and Masculinities. Kimmel er også talsmann for organisasjonen NOMAS (The National Organization For Men Against Sexism). Kimmel identifiserer seg som profeminist. Kimmel har også vært professor II ved Universitetet i Oslo.
Rajnandgaon (distrikt)
Rajnandgaon (hindi: राजनांदगांव जिला ) er et distrikt i den indiske delstaten Chhattisgarh. Distriktets hovedstad er Rajnandgaon.
Demografi
Ved folketellingen i 2011 var det 1,537,520 innbyggere i distriktet, mot 1,283,224 i 2001. Den urbane befolkningen utgjør 17,73 % av befolkningen.
Barn i alderen 0 til 6 år utgjorde 13,42 % i 2011 mot 16,93 % i 2001. Antallet jenter i den alderen per tusen gutter er 976 i 2011 mot 984 i 2001.
Einerpraktvikler
Einerpraktvikler (Aethes rutilana) er en sommerfugl som tilhører familien viklere (Tortricidae).
Utseende
En ganske liten (vingespenn 10-13 millimeter), fargerik vikler. Forvingen er gul med purpurbrune tegninger. Bakvingen er gråbrun, ytterkanten noe innbuktet bak spissen.
Levevis
Larvene lever i et silkespinn på einer (Juniperus communis). De voksne sommerfuglene flyr i juni-juli.
Utbredelse
Den er holarktisk og utbredt både i Europa og Nord-Amerika. I Norge finnes den på Sørlandet.
Brühl
Maleren Max Ernst ble født i Brühl og det er i byen opprettet et museum i hans navn.
Wikipedia på bengali
Wikipedia på bengali (Bengali:বাংলা উইকিপিডিয়া) er den bengalske versjonen av Wikipedia. Den 18. juli 2007 hadde Wikipediaen 16 000 artikler, og er den 53. største Wikipedia etter antall artikler.
Bo Hermansson
Bo Hermansson (født 16. juni 1937 i Uppsala) er en svensk regissør, men har jobbet mye i Norge også.
Liste over uorganiske forbindelser
Liste over uorganiske forbindelser
Wikipedia på bosnisk
Wikipedia på bosnisk (Wikipedia na bosanskom jeziku) er den bosniskspråklige versjonen av Wikipedia, drevet av Wikimedia Foundation. Den 8. januar 2008 hadde den Wikipedia på bosnisk 21 793 artikler.
Z66
Z66, i Norge kjent som Skd 226, er en serie dieselhydrauliske skiftelok bygget av Kalmar Verkstad for Statens Järnvägar. Mellom 1971 og 1973 ble det bygget 30 slike skiftelok med en ytelse på 360 hk. Z66 er i slekt med de kraftigere skiftelokene av type V4 og V5.
På 1990-tallet ble en del av lokene hensatt, og senere overtatt av diverse mindre jernbaneforetak.
I 1998 prøvde NSB Gods to slike for skiftetjeneste i Oslo. Fra 2000 ble det kjøpt inn ytterligere 13 og alle ble med over i CargoNet i 2002. Selskapet Euroshuttle har senere gått til anskaffelse av tre skiftetraktorer for terminalene tilhørende norske papirfabrikker, som senere ble overtatt av Baneservice. Baneservice og Grenland Rail har også anskaffet hvert sitt, så til sammen 20 lok har kommet til Norge.
Annika Östberg
Annika Östberg (født 6. januar 1954 i Stockholm) er en svensk kvinne som i 1983 ble dømt til fengsel fra 25 år til livstid for å ha bistått kjæresten Bob Cox med å drepe en bareier og en politimann i USA i 1981.
Hun søkte fire ganger om å få en tidsbestemt dom og om å få sone resten av dommen i Sverige. Statsminister Göran Persson tok i 2001 opp saken med daværende president George W. Bush. I mai 2007 diskuterte statsminister Fredrik Reinfeldt saken med Californias guvernør Arnold Schwarzenegger.
Den 8. april 2009 ble Annika Östberg overført til Sverige for å sone resten av dommen der. Hun ble løslatt 2. mai 2011.
Skildringer
I Sverige har Annika Östbergs historie og skjebne ført til avisartikler, en bok som ble utgitt oversatt til norsk, en dokumentarfilm og sist et teaterstykke. Bokens norske tittel var Uten fremtid : Annika Östberg forteller om sitt liv. Filmen om henne, vist i to deler på SVT, bar tittelen Annika – ett brott, ett straff. Teaterstykket Annika Östberg – fånge W18968 Deasy ble framført som en monolog av den svenske skuespilleren Marga Pettersson flere steder i Sverige. Östberg var også vertinne i et av Sveriges Radio sommerprogram i 2010.
Hans Adolph Brorson
Hans Adolph Brorson (født 20. juni 1694 i Randerup i Danmark, død 3. juni 1764 i Ribe) var en dansk teolog og biskop og en av Skandinavias største salmediktere. Brorson huskes blant annet for sine julesalmer. Brorson regnes som den viktigste salmedikteren i Danmark-Norge på 1700-tallet, og Stig Wernø Holter har uttalt at «knapt noen annen salmedikter har i den grad som Brorson vunnet det norske kirkefolks hjerte.»
Oppvekst og utdanning
Han ble født på Randerup prestegård, i den daværende nordjyske enklaven midt på Nord-Slesvigs vestkyst. Hans far, Broder Brodersen, var prest i Randerup etter sin far, bondesønnen Broder Pedersen. Moren, Cathrine Margrethe, var datter til forvalteren på Trøjborg, Nicolai Clausen. Navnet Brodersen, som han tok etter faren, og som han brukte i sin ungdom, forandret han seinere til Brorson.
Den første undervisningen fikk han i hjemmet av sin far og seinere av sin stefar, presten Oluf Holbek. I 1712 ble han student ved Ribe skole sammen med sin noe eldre bror Broder Brorson. Den eldste broren, Nicolai Brorson («Niels»), var dimittert et par år i forveien. I København studerte han teologi. De to eldre brødrene fullførte utdannelsen på vanlig tid, men Hans Adolph fordypet seg i alle slags frie studier. Årene gikk uten at han fikk tatt eksamen.
Svartterner
Svartterner (Chlidonias), også kalt sumpterner, er en delgruppe av ternene. De skiller seg fra de andre ternene ved sin mørke fjærdrakt og ved at de hekker i innlandet, ikke ved kysten, men oftest i sump- eller andre våtmarksområder.
Hans Adolph Brorson
Oppvekst og utdanning
Han studerte naturvitenskap, historie og språk, og var opptatt av samtidens verdenslitteratur. Våren 1715 fikk han plass på Borchs Kollegium, noe han hadde betalt 23 riksdaler for. Han mistet likevel denne plassen, og våren 1717 forlot han København uten eksamen.
Etter et kortere opphold hos den eldste broren, Niels, som var blitt sogneprest i Bedsted (mellom Tønder og Aabenraa), og i Randerup hos stefaren, ble han huslærer hos sin morbror, amtsforvalteren Nicolai Clausen i Løgumkloster, der han underviste sine søskenbarn Johan og Cathrine – sistnevnte ble senere hans kone. De fredelige omgivelsene i den lille byen og livet i en beslektet familiekrets ser ut til å ha gitt Brorson både ro i sinnet og trygghet i kirkens lære.
Journey Through the Past
Journey Through the Past er et musikkalbum med filmmusikken fra filmen med samme navn, utgitt av Neil Young i 1972.
Svartterner
Én av de fire artene (svartterne) hekker i deler av Norden, men ikke i Norge, selv om den regelmessig kan observeres her.
Hans Adolph Brorson
Oppvekst og utdanning
Erik Pontoppidan skrev om ham: Han søgte at anvende sin Ensomhed til en inderligere Omgang med Gud i Christo, i hvilken Aandens Skole han under mange Prøvelser erfor Guds Troskab, ja ret fornam og saa, hvor venlig Herren er imod dem, som haabe paa ham.
Brorson og pietismen
Pietismen som kom fra Tyskland, grep Brorson og hans brødre med stor kraft. Niels begynte å holde gudelige forsamlinger i Bedsted, og Hans Adolph utviklet seg som salmedikter hos Enevold Ewald i Øster Højst. Her oppholdt han seg i fire år i Løgumkloster, og ble i 1721 utnevnt til rektor i Holstebro av biskop Thura. Men samme høst fullførte han eksamen i København og overtok presteembetet i Randerup etter sin stefar våren 1722. Kort etter giftet han seg med sin kusine, den 16-årige Cathrine Stenbæk Clausen, som han hadde vært lærer for i Løgumkloster. Samtidig var Broder Brorson blitt prest i Mjolden, nabosognet til Randerup.
Salmedikteren
Det har vært flere momenter som har gitt grobunn for Brorsons rike salmediktning: Han vokste opp i et prestehjem og var selv prest. Han skal ha hatt et lykkelig familieliv. Det har vært åndelige brytninger i ungdomstiden. I diktningen hans finner man et vell av inderlig og dyp religiøs poesi, og han har et folkelig språk. Dette har gjort hans salmer til de best kjente og mest avholdte i den dansk-norske kirken. Brorson var glad i sang og musikk, og særlig likte han folkevisenes toner og andre gode melodier.
Svartterner
Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norske navn på verdens fugler og er i henhold til Syvertsen et al. (2008, 2017, 2020). Eventuelle navn i parentes er ikke offisielle, men kun midlertidige beskrivelser.
Hans Adolph Brorson
Salmedikteren
Han hadde en trang til å sette andre ord til melodiene enn de tilfeldige, verdslige og ofte støtende vers. Dette utgangspunktet gjorde at hans poesi ble godt mottatt, særlig av menigmann. De tanker og stemninger som han helst gav uttrykk for, var enkle å forstå for de ulærde, samtidig som de kunne deles av de mest utviklede og åndelig erfarne.
Han diktet over et vidt spekter og tok med seg alle stemninger i menneskets kristenliv. Alle kristendommens grunntanker ser ut til å ligge hans hjerte like nær:
Det var flere forhold som førte til at Brorson lot sine salmer komme offentlig frem. I oktober 1729 oppgav han sitt landsbykall for å bli dansk diakon i Tønder ved siden av den nylig ansatte presten J. H. Schrader. Schrader gav på denne tiden ut en omfattende tysk salmebok, og Brorson skal ha hjulpet ham i dette arbeidet. I hans egen menighet brukte de fremdeles tyske salmer ved den danske gudstjenesten, og det kan ha vært en grunnen til at ikke bare utgav egne salmer, men også oversatte en rekke salmer fra tysk.
Troens rare Klenodie
Troens rare (= sjeldne) Klenodie kom ut i sin fullstendige form i 1739, men ble først utgitt i en rekke små hefter.
Troens rare Klenodie inneholdt i førsteutgaven noe over 250 salmer, og de fleste var oversettelser fra tysk. Flere av disse brukes også i vår tid:
I tillegg til de omtalte julesalmene er også disse fra Brorsons egen hånd:
De sistnevnte hører til hans siste år og utkom først etter dikterens død, sammen med en rekke mindre betydelige under boktittelen Svanesang.
Biskop i Ribe
Kong Christian VI ble snart oppmerksom på de tre begavede brødre, «det rare [dvs. sjeldne] Kløverblad fra Randrup», som de ble kalt. 26. juli 1737 ble Broder kalt til biskop i Aalborg, og Hans Adolph utnevnt til hans etterfølger som stiftsprost i Ribe. I Tønder hadde Brorson skrevet flere av sine kjenteste salmer, deriblant «Opp alle ting som Gud har gjort» som grep pietisten Christian VI sterkt, særlig verset:
Ettermæle
Samtidig fortelles det at hans prekener i domkirken alltid samlet tallrike tilhørere, og mange kom langveisfra for å kunne delta i gudstjenesten. Selv slet han med tungsinn og i sine senere år også med sykdom. Likevel utførte han til det siste sine embedsplikter, hvis ikke sykdom gjorde det umulig for ham. Brorson var gift to ganger: Etter sin første hustrus død i 1741 giftet han seg med prestedatteren Johanne Christiane Riese fra Agerskov, datter av prost Riese.
Brorson ble far til seksten barn i alt, men syv av dem døde i oppveksten. Helst ville han bare vandre omkring i marsklandet med milevidt utsyn over enger med lerkesang og beitende kveg. Hans eldste sønn, Nicolai, ble rammet av sinnssykdom i 11-årsalderen og fikk raserianfall der han ødela alt rundt seg. For å kunne ha sønnen hjemme på prestegården, fikk Brorson laget et solid jernbur, og når sønnen merket et anfall nærme seg, gikk han selv inn i buret og stengte døren bak seg. Så kunne faren låse opp og slippe ham ut når han var falt til ro. Det er de som mener at salmen «Den store hvite flokk å se» er inspirert av sønnens skjebne; særlig linjen her gikk de under stor forakt/men se dem nå, i deres prakt.
I 1760 var det hundreårsfest for innføring av eneveldet i Danmark-Norge, og ved den anledning ble han kreert til doktor i teologi.
Brorson døde 3. juni 1764, 70 år gammel. Han ble begravet i Ribe domkirke, hvor det ble murt inn en minnetavle 100 år etter hans død.
Kulturkanonen
«Den yndigste Rose er funden» er tatt opp i den danske kulturkanonens lyrikkantologi.
Kommandantboligen i Berlin
Kommandantboligen (tysk; Kommandantenhaus eller Alte Kommandantur) er en rekonstruert bygning med adresse Unter den Linden nr 1 i Berlin. Bygningen ligger like overfor Tøyhuset i Berlin og dermed sentralt i byens historiske sentrum.
Den historiske kommandantboligen
Kommandantboligen ble skadet under bombingen av Berlin mot slutten av den andre verdenskrigen. DDR-myndighetene besluttet å rive bygningen på 1950-tallet og oppførte på tomten en bygning for sitt utenriksdepartement. Denne bygningen ble revet i 1995.
Den rekonstruerte kommandantboligen
Selskapet Bertelsmann og Bertelsmannstifelsen oppførte på tomten en ny bygning for sitt hovedkontor. Bygningens fasade er en rekonstruksjon av den tidligere kommandantboligen.
Raigarh (distrikt i Chhattisgarh)
Raigarh (hindi: रायगढ जिला ) er et distrikt i den indiske delstaten Chhattisgarh. Distriktets hovedstad er Raigarh.
Distriktet ble dannet ved sammenslåing av fyrstestatene Raigarh, Sakti, Sarangarh, Udaipur og Jashpur. Jashpur er nå et separat distrikt og Sakti er ikke en del av Raigarh-distriktet.
Raigarh er et raskt voksende industridistrikt. Et av de eldste jutespinneriene, Mohan jute mill, ligger i distriktet, og det var en gang det eneste spinneriet i staten. Raigarh er en viktig stålprodusent med flere større stålverk og kraftstasjoner som JSPL, MSP, Monnet Steel og andre små og mellemstore produsenter.
Demografi
Ifølge en folketelling i 2011 hadde Raigarh-distriktet 1 493 627 innbyggere, Noenlunde tilsvarende Gabon eller Hawaii. noe som plasserer distriktet som nr. 336 av til sammen 640 distrikter i India. folketettheten var 211/km².. Over tiåret 2001-2011 var befolkningsveksten på 18,02 %. Lesekyndigheten i distriktet var på 73,7 % i 2011, og antallet barn i alderen null til seks år utgjorde 12,81 % i 2011 sammenlignet med 15,93 % i 2001.
Om lag 17 000 snakker det austroasiatiske språket asuri.
Bertil Perrolf
Bertil Perrolf, opprinnelig Pettersson, (født 10. mai 1917 i Solna, Stockholms län, død 2. desember 2004) var en svensk radiomann.
Bertil Perrolf ble ansatt i Sveriges Radio (daværende "Radiotjänst") i 1938 og tilhørte sammen med blant annet Sven Jerring de klassiske svenske radiostemmene.
Perrolf lagde blant annet det årlige programmet Julöppet (fram til 1999) og Skivor till kaffet, der han reiste Sverige rundt og gjorde direktesendte fra ulike arbeidsplasser. Hans selvbiografi heter dermed også Sidor till kaffet.
Videre produserte han sammen med blant annet Povel Ramel, Tage Danielsson og Roland Eiwort programmet Frukostklubben.
Alt-Tegel stasjon
Alt-Tegel er en undergrunnsstasjon på linje U6 fra Alt-Mariendorf gjennom byens sentrum til bydelen Reinickendorf. Den ligger ca. 400 meter fra S-Bahn-stasjonen Tegel. Stasjonen ble åpnet av daværende borgermester i Vest-Berlin Willy Brandt 31. mai 1958.
Usjanka
Usjanka (russisk: уша́нка, usjanka, «øreklafflue») er et russisk navn på ei pelslue med oppbrettet lueskygge og store øreklaffer. Sideklaffene kan brettes opp eller felles ned og knyttes under haka som vern mot kulde, uvær og vind. Usjanka er tykkere enn ei vanlig lue og gir derfor også en viss beskyttelse mot lettere støt mot hodet. Usjanka er særlig kjent som uniformslue for de sovjetiske soldatene i Den røde armé i det tidligere Sovjetunionen. Luer i pels og med øreklaffer er brukt som varme vinterluer i ulike varianter og under mange navn, for eksempel som loslue i Sjøforsvaret.
Varianter, navn og bruk
Betegnelsen usjanka brukes særlig om en russisk uniformslue. På engelsk kalles luetypen gjerne shapka (på russisk ша́пка, sjapka) etter det russiske ordet for «lue». Samme ord, særlig i formen chapka og polsk czapka, betegner imidlertid ofte også en spesiell uniformshatt med firkantet topp båret av polske ułan-kavalerister. Store pelsluer kalles ofte på slang på norsk for «bjørnefitte», «bjønnefitte», eller «bf».
Loslue er av samme modell som usjanka, men har ofte lær eller skinn uten pels utvendig. Hodeplagget brukes blant annet som uniformslue i Sjøforsvaret. Det har to store nedbrettbare øreklaffer med syntetisk pels og er beregnet for ekstreme vinterforhold.
Materialer og utseende
Pelsluer kan sys av skinn, lær eller tekstil med pelsverk utvendig eller innvendig (fôr av pels). Pelsen kan være av billige typer som sau, kanin eller bisam, eller kostbarere som rødrev og mink. Moderne pelsluer har ofte fuskepels istedenfor ekte.
Utvendige tekstiler kan også ha dekor eller kamuflasjemønster.
Se også
Av andre klaffeluer kan også nevnes den norske «finnmarkslua», en skyggelue med innvendige og utvendige ørelapper som ble brukt som til norsk feltuniform fra før 1940.
Ringart
Ringart er en artsgruppe hvis populasjoner danner en ring. Mellom nabopopulasjonene skjer det genflyt, men ringen er avbrutt ett sted, dvs. ringens sluttpopulasjoner er ufruktbare med hverandre.
Definisjon
En slik ringart ser ved første øyekast ut til å stride mot sunn fornuft: I matematikken og logikken gjelder «hvis A = B og B = C, så A = C» (transitivitet). Derfor forventer man, hvis det fins genflyt mellom populasjon A og B på den ene siden og mellom B og C på den andre siden, at det også fins genflyt mellom populasjon A og C. Hvis disse er ringartens sluttpopulasjoner, er imidlertid dette ikke tilfellet (i hvert fall ikke direkte fra A til C). «Løsningen» ligger i at genflyt ikke betyr lik («=»), men lik nok («≈»). Derfor er det godt mulig at hver populasjon ligner på nabopopulasjonen, men at de respektive sluttleddene ikke ligner mye (eller nok) på hverandre.
Hvorvidt populasjoner i en ringart faktisk får forplantningsdyktig avkom er ofte ikke kjent. For å være en ringart, er det tilstrekkelig at populasjonene fremdeles er forplantningsdyktige med hverandre, ikke at de faktisk forplanter seg med hverande. Nyere forskning har for eksempel satt spørsmålstegn ved at det faktisk skjer genflyt mellom alle populasjonene i graåmåse-komplekset.
Ringarter som midlertidig fenomen
Ringarter vil vanligvis ikke vare lenge i en geologisk eller evolusjonær målestokk. De er resultater av en pågående artsdannelse, et ledd på veien fra en vidt utbredt art til flere nye arter. Det forventes at ringarter vanligvis raskt vil bli delt opp i to eller flere arter i løpet av noen hundre eller tusen generasjoner, men ikke alltid.
Slike ringarter er eksempler på et artskompleks med uklare artsgrenser. I noen tilfeller vil enkelte av ringartens populasjoner være beskrevet som egne arter. Hvorvidt det er snakk om virkelige arter avhenger blant annet av artsbegrepet som brukes. Forskjellige forskere bruker gjerne litt forskjellige artsbegreper, og slike beskrivelser vil derfor kunne være gjenstand for diskusjon, og ikke alle forskere vil godkjenne slike arter.
Mengen
Mengen er en by med 13 940 innbyggere (2017) i den tyrkiske provinsen Bolu. Den ligger nord for Yeniçağa og Gerede, sør for Devrek og vest for Eskipazar.
Wikipedia på bretonsk
Wikipedia på bretonsk er den bretonskspråklige utgaven av Wikipedia, drevet av Wikimedia Foundation. Den ble etablert i juni 2004, og den 8. januar 2008 hadde utgaven 17 886 artikler, noe som gjør den til den 56. største Wikipedia etter antall artikler. Det er også den største Wikipedia på et keltisk språk.
Røyking
Røyking (eller røkning) betegner den prosessen der en inhalerer røyken fra et nytelsesmidler som blir oppvarmet eller forbrent. Nytelsesmidlene er vanligvis tobakk, men man kan også benytte cannabis, opium eller andre narkotiske stoffer. Stoffet inntas i form av sigarer, sigaretter og liknende eller i tobakkspiper, og røyken trekkes ofte ned i lungene. Tobakk er tillatt i de fleste land, mens andre stoffer er forbudt. Sigarettrøyking er den mest utbredte formen for røyking, og tobakksindustrien produserer årlig rundt 5,5 billioner sigaretter på verdensbasis.
Det har blitt vitenskapelig bevist at både røyking av tobakk og passiv røyking fører til helseskader, dette har ført til at temaet har fått stadig større offentlig oppmerksomhet.
Betegnelser
Da tobakken var ny i Europa på 1600-tallet var det litt forskjellige benevnelser på det å røyke. I Tyskland sa en til å begynne med Tabak trinken, det vil si «å drikke tobakk». I Sverige het det allerede ca. 1670 at En will rökja tobak, then andra uphåppar i taket. I Danmark brukte en på 1700-tallet både uttrykkene at røge og at ryge om tobakksrøyking, men endte opp med kun å bruke det siste.
Utbredelse av tobakksrøyking
I 2008 utarbeidet WHO en rapport om utbredelsen av røyking i verden. Rapporten inneholder opplysninger om 135 land med nyere og internasjonalt sammenlignbare data m røyking. 18 land med nasjonale data som verken er nyere eller internasjonalt sammenlignbare og 41 land uten data om røyking. Dataene viser røyking av tobakksprodukter når undersøkelsen ble gjennomført inkludert daglig og ikke-daglig røyking. Rapporten regnes som 95% riktig.
Røyking i Norge
Rundt 1970, - var norske røykere, - blant dem som røykte mest i Europa.
I 2004 ble det innført røykeforbud i Norge.
I 2022, - er Nordmenn blant de mest røykfrie
Utbredelse av røykeforbud
En rekke land har forskjellige former for røykeforbud. Røykeforbud er offentlig politikk, inkludert straffebud og helse og arbeidsmiljø reguleringer som forbyr tobakksrøyking på arbeidsplasser og/eller andre offentlige ormråder. Lovgivgningen kan også i noen tilfelle begrense det å bære eller eie et påtent tobakksprodukt.
Helsefarer ved tobakksrøyking
Ifølge Verdens helseorganisasjon dør nesten 6 millioner mennesker hvert år på grunn av tobakkrøyking. Helseaspektet har ført til at flere land land har innført restriksjoner på røyking. Blant annet så har mange innført forbud mot røyking i offentlige rom og en nedre aldersgrense på salg av tobakksvarer. I Norge er den satt til 18 år (tidligere 16 år).
Tobakk er et lovlig helseskadelig nytelsesmiddel. Tobakk er ikke et næringsmiddel eller et medisinsk preparat. Norges Høyesterett uttaler: ''«Tobakkskadene har rammet og kommer til å ramme en betydelig del av røykerne. Tallene viser at antall personer som hvert år får ulike typer helseskader, er meget stort. Selv om det normalt tar meget lang tid før slike skader utvikler seg, har sigarettrøyking nå vært vanlig for en stor del av befolkningen i så lang tid at et meget stort antall mennesker allerede er blitt rammet.» og «Erfaringen har som nevnt vist at en stor andel - og et meget stort antall - av sigarettrøykerne blir rammet av ulike former for helseskader, til dels med dødelig utgang. Men dette skjer ofte først i moden alder og etter lang tids bruk, og ikke som en relativt umiddelbar konsekvens av bruken.»''
Om helseskader ved røyking sier norsk rettsvesen i 2003 (Høyesterett siterer fra lagmannsrettens dom) :
Vannpolo under Panamerikanske leker 1951
Vannpolo under Panamerikanske leker 1951. Vannpolo var med som en av sytten sporter i de første Panamerikanske leker 1951 som ble arrangert i Buenos Aires i Argentina fra 25. februar til 8. mars. Vannpoloturnering ble vunnet av Argentina.
Aleksandra Kustova
Aleksandra Gennadjevna Kustova (Александра Геннадьевна Кустова; født 26. august 1998 i Magadan) er en russisk skihopper.
Karriere
3. januar 2014 debuterte hun i verdenscupen i skihopping i Tsjajkovskij, hvor hun ikke nådde finaleomgangen med en 44.-plass.
Kustova tok lagsølv med de russiske juniorjentene under Junior-VM på ski 2015 i Almaty, på lag med Darja Grusjina, Marija Jakovleva og Sofja Tikhonova. Hun gjentok bedriften under Junior-VM på ski 2018 i Kandersteg, denne gang på lag med Ksenija Kablukova, Lidija Jakovleva og Sofja Tikhonova.
Under Vinter-OL 2022 i Beijing, ble hun nummer 17 i normalbakkerennet.
Kanonmormor
Kanonmormor (dansk: Momsemor) er en dansk tegneserie i stripeformat, tegnet og skrevet av Werner Wejp-Olsen (f. 1938). Den går som fast serie i lokalavisen Oppland Arbeiderblad, og har gått i den danske avisen Ekstrabladet siden seriens fødsel.
Dette har Olsen selv sagt om tegneserien:
«Jeg er træt af alle de kujonerede ægtemænd og deres dominerende koner. Mange af disse serier er dygtigt lavet, men de er også fantastisk reaktionære. Jeg har sagt "væk med autoriteterne", og derfor er Momsemor blevet en meget ukonventionel bedstemor, en pensionistrevolutionær. Hun gør oprør. Hvad naboerne siger, er hende totalt ligegyldigt. Hun er enke, hun tager sig af børnene, og hun bliver en slags åndelig guru for hele familien, et talerør for de glemte pensionister.» .
Sven Israelsson
Sven Albert Israel Israelsson (født 17. januar 1920 i Dala-Järna, død 9. oktober 1989 samme sted) var en svensk kombinertløper som representerte Dala-Järna IK.
Han tok bronsemedalje i kombinert i OL i St. Moritz i 1948, og ble nummer 16 på 18 kilometer langrenn. I VM i Lake Placid i 1950 ble han nummer 5 i kombinert og nummer 25 på 18 kilometer. Utenom OL-medaljen var hans store år 1947, da han ble første utlending som vant kombinert i Holmenkollen, og også vant kombinert i Lahtisspelen og Svenska Skidspelen. Han vant også kombinert i Svenska Skidspelen i 1948 og 1950. Han ble svensk mester i kombinert fem ganger, i 1944, 1946, 1947, 1948 og 1950.
Sven Israelssons sønn Sven-Olof Israelsson var også kombinertløper og OL-deltaker.
Sofia Papamikhalopoulou
Sofia Papamikhalopoulou (gresk: Σοφία Παπαμιχαλοπούλου, født 5. april 1990) er en kypriotisk alpinist.
Papamikhalopoulou deltok i Vinter-OL 2006 og deltok også for Kypros under Vinter-OL 2010 da sammen med sin bror, Khristoforos Papamikhalopoulos. I 2010 oppnådde hun en 53.-plass i slalåm som beste resultat. Dette var tredje sist av de som fullførte rennet.
Fumiko Okuno
Okuno vant to olympiske bronsemedaljer i synkronsvømming under Sommer-OL 1992 i Barcelona. Hun kom på tredjeplass i solo bak Kristen Babb-Sprague fra USA og Sylvie Fréchette fra Canada som begge fikk gull. Sammen med Aki Takayama kom hun også på tredjeplass i duett, bak de to tvillingsøstreparene Sarah Josephson / Karen Josephson fra USA og Vicky Vilagos / Penny Vilagos fra Canada.
Grór
List of Middle-earth Dwarves
Náin I
Náin I var en dverg i J.R.R. Tolkiens Midgard. Han var sønn av Durin VI, og ble født i år 1832 i det tredje tidevervet. Han etterfulgte sin far som konge over Durins folk og Khazad-dûm. Da hans far ble drept av balroggen (i år 1980 T.T.), prøvde Náin å drepe den, men ble drept selv året etter. De gjenværende av Durinsfolk flyktet fra Khazad-dûm og ga det navnet Moria. Da Náin ble drept var det hans sønn Thráin I som ble konge av Durins folk.
Królowie Plemienia Durina
Judith Butler
Judith Pamela Butler (født 24. februar 1956 i Cleveland i Ohio) er en amerikansk filosof, litteraturteoretiker og kjønnsforsker. Hen er professor i retorikk og sammenlignende litteraturvitenskap ved University of California, Berkeley og med en bistilling ved European Graduate School. Hens arbeid har vært innflytelsesrikt i politisk filosofi, etikk, feminisme og skeiv teori.
Butler er særlig kjent for bøkene Gender Trouble: Feminism and the Subversion of Identity (1990) og Bodies That Matter: On the Discursive Limits of Sex (1993), som utfordret det som til da hadde vært konvensjonell tenkning om kjønn, introduserte begrepet «performativitet» og la grunnlaget for skeiv teori. Denne teorien fikk stor innflytelse i feminisme og kjønnsforskning fra 1990-årene og etablerte Butler som en av de mest kjente og siterte forskerne innen kjønn.
Butler har også lenge støttet LHBT+-bevegelsen, og engasjert seg i flere politiske saker. Hen har kritisert islamofobi og Israels behandling av palestinerne, med utgangspunkt i sitt eget jødiske ståsted og en langvarig interesse for jødisk etikk. Butler har i denne forbindelse opplevd kritikk for å anerkjenne de islamistiske terrororganisasjonene Hamas og Hizbollah som en del av den globale venstreorienterte bevegelse, men uten å utfordre deres syn på kvinner, skeive og jøder.
Hen fikk Adornoprisen i 2012.
Raipur (distrikt)
Raipur (hindi: रायपुर जिला ) er et distrikt i den indiske delstaten Chhattisgarh. Distriktets hovedstad er Raipur.
Demografi
Ved folketellingen i 2011 var det 1,493,627 innbyggere i distriktet, mot 1,265,529 i 2001. Den urbane befolkningen utgjør 16,49 % av befolkningen.
Barn i alderen 0 til 6 år utgjorde 12,81 % i 2011 mot 15,93 % i 2001. Antallet jenter i den alderen per tusen gutter er 943 i 2011 mot 964 i 2001.
Sykkylven
Sykkylven er en kommune på Rånahalvøya omkranset av Hjørundfjorden og Storfjorden i Møre og Romsdal. Den grenser til Fjord i øst, Stranda i sør, Ørsta i vest og Ålesund kommune i nord. Tettsted i kommunen er Aure.
Historie
Hundeidvik var før 1883 i Hjørundfjord herad, men etter 1883 har også hundeidvikgrenda vore ein del av Sykkylven kommune.
Kommunestyrevalget 2015
Ordfører 2011-2015 var Petter Lyshol (H).
Fengsel
Et fengsel er en bygning der en soner ubetinget fengselsstraff eller utholder varetektsfengsling. En som sitter i fengsel kalles fange eller i moderne tid innsatt.
Den grunnleggende fysiske avgrensingen av bevegelsesfriheten kan forekomme i kombinasjon med frarøvelsen en rekke ulike friheter og rettigheter som sosial kontakt og tilgang på informasjon.
Fengslinger kan ha ulike funksjoner som straff og tortur eller brukes for å hindre bevegelse og kontakt med omverdenen av praktiske, administrative årsaker. I Norge brukes i dag de formelle begrepene varetekt og arrest om administrativ frihetsberøvelse i forbindelse med politiets etterforskning av kriminalitet, fengselsdom og soning om straffeformen. Dom til fengselsstraff kan være betinget eller ubetinget, eventuelt en kombinasjon av de to formene. I tillegg kan man sone bøtesoning for ubetalte bøter og fengsles etter dom på sikring/forvaring.
Det første moderne fengselet, med adskilte rom for hver fange, ble oppført i USA i 1829 og det første norske rundt 1850. USA er på starten av 2000-tallet også det landet i verden med flest folk i fengsel; over 2 millioner fengslede totalt og over 700 per 100 000 innbyggere. I 2007 satt det i snitt 3 400 personer i norske fengsler, altså 91 fanger per 100 000 innbygger. Det er omtrent en dobling siden 1960, og en økning på ca. 50 % medregnet befolkningsøkningen. Mens disse tallene omfatter både straffede og varetektsfengslede, kommer personer internert og innesperret av andre grunner i tillegg.
Polen under Vinter-OL 1956
Polen under Vinter-OL 1956. Femtien sportsutøvere, førtifire menn og sju kvinner, fra Polen deltok i seks sporter, alpint, bobsleigh, ishockey, kombinert, langrenn og skihopping under Vinter-OL 1956 i Cortina d'Ampezzo i Italia. Polen, som deltatt i samtlige vinter-OL, kom på delt tolvteplass med en bronsemedalje. Det var første medaljen som Polen vunnet i et vinter-OL.
Sykkylven
Næringsliv
Hovednæringen i Sykkylven er industri, med hovedvekt på møbelindustri som eksporter til verdensmarkedet. Blant kjente fabrikker er Ekornes, LK Hjelle og Brunstad. Andre bedrifter Formfin, L.K.Hjelle, Rajo Møbler, Velledalen Møbler og Cylindra og madrassprodusenten Stjernemadrassen.
Andre industribedrifter er transformatorprodusenten Møre Trafo. Industrien i Sykkylven fremstiller også vifter og rister til skip og oljeinstallasjoner, emballasjeprodukter, stålkomponenter, bygningsprofiler og baderomsinnredninger. I kommunen er også en videregående skole med allmennlinje og yrkesutdanning.
Fengsel
Historie
I middelalderen var fengsel eller straffarbeid ikke en del av samfunnsjustisen. Mest vanlig var pengebøter. Grovere forbrytelser ble avstraffet korporlig som eksempelvis med slag, brennmerking eller avhugging av hender. Alvorligere forbrytelser som mord, voldtekt, grovt tyveri, eller forbrytelser mot kongen kunne resultere i henrettelse. For øvrig kunne også drap i mange tilfeller bli gjort opp med pengebøter. Da Magnus Lagabøtes landslov ble vedtatt på lagtingene 1274–76 ble det innført fengselsstraff (myrkvastofa) for visse lovbrudd. Soningen ble gjort ved en av kongens borger som på denne tiden var Ragnhildarholm ved Konghelle, Valdinsholm i Eidsberg, Valkaberg (Åkeberg) i Oslo, borgen på Slottsfjellet i Tunsberg og Mjøskastellet utenfor Ringsaker.
Sykkylven
Næringsliv
Den 14. juni 2009 klarte Sykkylven å sette rekorden for verdens lengste sofa, som var 890,25 meter lang, og ble satt opp av møbelindustrien i bygda. Den ble satt opp på Sykkylvsbrua, og senere ble sofaen delt i mindre biter og solgt. Sykkylven tok også den samme rekorden i 2008, da rekorden var på 61,5 meter, men denne ble senere slått av en polsk møbelprodusent hvor sofaen var ca. 80 meter lang.
Fengsel
Arbeid i jern og arresthus
På 1500-tallet økte Europas jordbruksproduksjon og man opplevde en sterk befolkningsvekst. Mange mennesker var overflødige på hjemstedet sitt og ble fattige løsgjengere. En måte å løse dette problemet på var å etablere arbeidshus. En annen måte å kontrollere de fattige på var å sperre dem inne og sette dem i produktivt arbeid. De første tukthusene ble opprettet i England og Nederland.
Sykkylven
Næringsliv
Fjellsetra er et alpineanlegg med Sunnmørsalpane Skiarena. Sykkylven omfatter deler av Sunnmørsalpene. Det er møbelmuseum og informasjon om arkeologiske funn i sentrumsområdet. Kommunen huser også naturhistorisk museum og kunstgalleri.
Boreas bortfører Oreithyia
Boreas bortfører Oreithyia er et maleri fra omkring 1615 av den flamske maleren Peter Paul Rubens.
Fengsel
Arbeid i jern og arresthus
Fengsel eller arresthus ble benyttet til forvaring av personer som hadde begått mindre lovbrudd eller personer som satt i varetekt fram til en rettsavgjørelse. Maksimal straff med fengsel på vann og brød var 4 uker. Straffarbeidet skulle utholdes i «fiskerleiene nordenfjells», i «bergverkene sønnenfjells» eller på Bremerholm. Slaveriet ved Bremerholm ble nedlagt i 1741 etter at Kongen i 1739 hadde bestemte at hver festning skulle opprette egne slaverier. I Norge ble det opprettet slaverier tilknyttet festningene ved Fredriksten, Fredrikstad, Kongsvinger, Akershus, Christiansholm, Bergenhus, Trondheim og Vardøhus. Mange av festningene fikk også egne fangebygninger. Slavene utførte arbeid på festningene eller ble utleid som arbeidsfolk i byen.